ddrg/super_eurlex huggingface dataset:
Odločba Komisije

z dne 21. decembra 1999

o spremembi Odločbe 93/436/EGS o posebnih pogojih za uvoz ribiških proizvodov s poreklom iz Čila

(notificirano pod dokumentarno številko K(1999) 4749)

(Besedilo velja za EGP)

(2000/61/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11 Direktive,

ob upoštevanju naslednjega:

(1) Zdravstveno spričevalo za ribiške proizvode s poreklom iz Čila, namenjene za izvoz v Evropsko skupnost, je bilo določeno v Odločbi Komisije 93/436/EGS z dne 30. junija 1993 o posebnih pogojih za uvoz ribiških proizvodov s poreklom iz Čila [3], kakor je bila nazadnje spremenjena z Odločbo 96/674/ES [4].

(2) Pogoji za uvoz živih školjk, iglokožcev, plaščarjev in morskih polžev s poreklom iz Čila so določeni v Odločbi Komisije 96/675/ES [5].

(3) Vzorec zdravstvenega spričevala iz Priloge A k Odločbi 93/436/EGS vsebuje v sklicevanjih na pravne vire nekatere napake, zato ga je treba spremeniti.

(4) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Priloga A k Odločbi 93/436/EGS se zamenja s Prilogo k tej odločbi.

Člen 2

Ta odločba je naslovljena na države članice.

V Bruslju, 21. decembra 1999

Za Komisijo

David Byrne

Član Komisije

[1] UL L 268, 24.9.1991, str. 15.

[2] UL L 24, 30.1.1998, str. 31.

[3] UL L 202, 12.8.1993, str. 31.

[4] UL L 313, 3.12.1996, str. 29.

[5] UL L 313, 3.12.1996, str. 38.

--------------------------------------------------

PRILOGA

PRILOGA A

+++++ TIFF +++++

+++++ TIFF +++++

--------------------------------------------------
Odločba Komisije

z dne 14. januarja 2000

o spremembi Odločbe 1999/246/EGS o odobritvi nekaterih načrtov ukrepov ob nepredvidljivih dogodkih za obvladovanje klasične prašičje kuge

(Besedilo velja za EGP)

(2000/113/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 80/217/EGS z dne 22. januarja 1980 o uvedbi ukrepov Skupnosti za obvladovanje klasične prašičje kuge [1], kakor je bila nazadnje spremenjena z Direktivo Sveta 93/384/EGS [2], in zlasti člena 14b Direktive,

ob upoštevanju naslednjega:

(1) Merila, ki jih je treba smiselno uporabljati pri izdelavi načrtov ukrepov ob nepredvidljivih dogodkih za obvladovanje klasične prašičje kuge, so določena v Odločbi Komisije 91/42/EGS [3].

(2) Grčija in Luksemburg sta v odobritev predložila nacionalne načrte ukrepov ob nepredvidljivih dogodkih.

(3) Po pregledu teh načrtov je bilo ugotovljeno, da izpolnjujejo merila, določena v Odločbi 91/42/EGS, in ob učinkovitem izvajanju omogočajo doseganje želenih ciljev.

(4) Komisija je z Odločbo 1999/246/EGS [4] odobrila načrte ukrepov ob nepredvidljivih dogodkih, ki so jih predložile nekatere države članice.

(5) Odločbo 1999/246/EGS je treba spremeniti, da se vključijo načrti, ki sta jih predložila Grčija in Luksemburg.

(6) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Priloga k Odločbi 1999/246/EGS se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 14. januarja 2000

Za Komisijo

David Byrne

Član Komisije

[1] UL L 47, 21.1.1980, str. 11.

[2] UL L 166, 8.7.1993, str. 34.

[3] UL L 23, 29.1.1991, str. 29.

[4] UL L 93, 8.4.1999, str. 24.

--------------------------------------------------

PRILOGA

Belgija

Danska

Nemčija

Grčija

Španija

Francija

Irska

Italija

Luksemburg

Nizozemska

Avstrija

Portugalska

Finska

Švedska

Združeno kraljestvo

--------------------------------------------------
Sklep Sveta

z dne 14. decembra 2000

o sklenitvi sporazuma v obliki izmenjave pisem v zvezi z začasno uporabo četrtega protokola o pogojih za ribolov, predvidenih v Sporazumu o ribolovu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani

(2000/815/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) V skladu s Sporazumom o ribolovu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani [1], ki zadeva ribolov v vodah izključnega gospodarskega območja Grenlandije, so med Skupnostjo in vlado Danske ter lokalno vlado Grenlandije potekala pogajanja o novem izvedbenem protokolu, ki naj bi zajel obdobje od 2001 do 2006.

(2) Rezultat teh pogajanj je nov protokol, parafiran 13. septembra 2000.

(3) V skladu s tem protokolom bodo ribiči Skupnosti imeli možnosti ribolova v vodah, ki so v pristojnosti Grenlandije, od 1. januarja 2001 do 31. decembra 2006.

(4) Zadevni protokol se mora uporabljati od 1. januarja 2001, da se ne prekinejo ribolovne aktivnosti plovil Skupnosti. V ta namen sta pogodbenici parafirali sporazum v obliki izmenjave pisem, ki predvideva začasno uporabo parafiranega protokola od dneva, ki sledi dnevu, ko je prenehal veljati veljavni protokol. Ta sporazum se odobri do dokončne odločitve, ki se sprejme v skladu s členom 37 Pogodbe.

(5) Za zagotovitev eksistence ribičev Skupnosti je pomembno, da se ta ribolovna območja odprejo 1. januarja 2001; zaradi nujnosti zadeve je treba zagotoviti izjemo za šesttedensko obdobje, navedeno v odstavku 1(3) Protokola o vlogi nacionalnih parlamentov Evropske unije, priloženega Amsterdamski pogodbi –

SKLENIL:

Člen 1

Sporazum v obliki izmenjave pisem, ki zadevajo začasno uporabo četrtega protokola o pogojih za ribolov, predvidenih v Sporazumu o ribolovu med Evropsko skupnostjo na eni strani in vlado Danske ter lokalno vlado Grenlandije na drugi strani, se odobri v imenu Skupnosti.

Besedila Sporazuma v obliki izmenjave pisem in Protokola so priložena temu sklepu.

Člen 2

Predsednik Sveta je pooblaščen, da imenuje osebe, pooblaščene za podpis Sporazuma v obliki izmenjave pisem, da bi zavezali Skupnost.

V Bruslju, 14. decembra 2000

Za Svet

Predsednik

J. Glavany

[1] UL L 29, 1.2.1985, str. 9.

--------------------------------------------------
Sklep Sveta

z dne 20. novembra 2000

o spremembi Sklepa 1999/70/ES o zunanjih revizorjih nacionalnih centralnih bank

(2000/737/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 122(2) Pogodbe,

ob upoštevanju Statuta Evropskega sistema centralnih bank in Evropske centralne banke ter zlasti člena 27(1) Statuta,

ob upoštevanju priporočila Evropske centralne banke (v nadaljnjem besedilu "ECB") z dne 5. oktobra 2000,

ob upoštevanju naslednjega:

(1) Račune ECB in nacionalnih bank pregledajo neodvisni zunanji revizorji, ki jih je priporočil Svet ECB in odobril Svet Evropske unije.

(2) S tem ko je Grčija 1. januarja 2001 izpolnila potrebne pogoje za sprejem enotne valute, se v skladu z Odločbo 2000/427/ES [1] z veljavnostjo od 1. januarja 2001 odpravi odstopanje Grčije, navedeno v uvodni izjavi 4 Odločbe 98/317/ES [2].

(3) Po odpravi odstopanja Grčije je Svet ECB priporočil, da Svet kot zunanje revizorje za Banko Grčije za letni obračun z začetkom s poslovnim letom 2001 odobri Ernst & Young (Hellas) Certified Auditors SA in g. Charalambosa Stathakisa, pooblaščenega javnega revizorja.

(4) Treba je upoštevati priporočilo Sveta ECB in ustrezno spremeniti Sklep 1999/70/ES [3] –

SKLENIL:

Člen 1

Členu 1 Sklepa 1999/70/ES se doda naslednji odstavek:

"12. Ernst & Young (Hellas) Certified Auditors SA in g. Charalambos Stathakis, pooblaščeni javni revizor, se odobrita kot zunanja revizorja Banke Grčije za letne obračune z začetkom s poslovnim letom 2001."

Člen 2

O tem sklepu se uradno obvesti ECB.

Člen 3

Ta sklep se objavi v Uradnem Listu Evropskih Skupnosti.

V Bruslju, 20. novembra 2000

Za Svet

Predsednik

H. Védrine

[1] UL L 167, 7.7.2000, str. 19.

[2] UL L 139, 11.5.1998, str. 30.

[3] UL L 22, 29.1.1999, str. 69. Sklep, kakor je bil spremenjen s Sklepom 2000/223/ES (UL L 71, 18.3.2000, str. 24).

--------------------------------------------------
Odločba Komisije

z dne 27. oktobra 2000

o tretji spremembi odločbe 1999/466/ES 1999/467/ES o določitvi čred govedi, uradno prostih bruceloze oziroma uradno prostih tuberkuloze v nekaterih državah članicah ali območjih držav članic

(notificirano pod dokumentarno številko K(2000) 3133)

(Besedilo velja za EGP)

(2000/694/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti [1], kakor je bila nazadnje spremenjena z Direktivo 2000/20/ES [2], in zlasti Priloge A I(4) in A II(7) k Direktivi,

ob upoštevanju naslednjega:

(1) Odločba Komisije 1999/466/ES z dne 15. julija 1999 o določitvi čredah govedi, uradno prostih bruceloze, v nekaterih državah članicah ali območjih držav članic in o razveljavitvi Odločbe 97/175/ES [3], kakor je bila nazadnje spremenjena z Odločbo 2000/442/ES [4], je dodelila ta položaj nekaterim državam članicam in območjem držav članic do 31. oktobra 2000.

(2) Odločba Komisije 1999/467/ES z dne 15. julija 1999 o določitvi čred govedi, uradno prostih tuberkuloze, v nekaterih državah članicah ali območjih držav članic in o razveljavitvi Odločbe 97/76/ES [5], kakor je bila nazadnje spremenjena z Odločbo 2000/442/ES, je dodelila ta položaj nekaterim državam članicam in območjem držav članic do 31. oktobra 2000.

(3) Začasne omejitve govejih čred uradno prostih bruceloze, predvidene v zgoraj navedeni odločbi, so bile uvedene zaradi neskladnosti datumov v različnih delih zakonodaje, ki ureja sistem identifikacije živali za govedo.

(4) V skladu s Prilogama A I(4)(b) in A II(7)(b) k Direktivi 64/432/EGS, kakor je bila spremenjena z Direktivo 2000/20/ES, se identifikacija govedi v skladu z zakonodajo Skupnosti zahteva kot predpogoj za uradno dodelitev položaja brez goveje tuberkuloze in bruceloze.

(5) Ker je govedo na gospodarstvih na območjih Bolzano in Trento v Italiji in Veliki Britaniji v Združenem kraljestvu identificirano v skladu z veljavno zakonodajo Skupnosti, je primerno prilagoditi Odločbi 1999/466/ES in 1999/467/ES veljavnemu pravnemu položaju od datuma objave Direktive 2000/20/ES.

(6) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

1. Besede "do 31. oktobra 2000" se črtajo v naslovu Priloge II k Odločbi 1999/466/ES.

2. Besede "do 31. oktobra 2000" se črtajo v naslovu Priloge II k Odločbi 1999/467/ES.

Člen 2

Ta odločba je naslovljena na države članice.

V Bruslju, 27. oktobra 2000

Za Komisijo

David Byrne

Član Komisije

[1] UL 121, 29.7.1977, str. 1977/64.

[2] UL L 163, 4.7.2000, str. 35.

[3] UL L 181, 16.7.1999, str. 34.

[4] UL L 176, 15.7.2000, str. 51.

[5] UL L 181, 16.7.1999, str. 36.

--------------------------------------------------
Odločba Komisije

z dne 12. oktobra 2000

o spremembi Odločbe 94/442/ES o določitvi spravnega postopka v zvezi s potrjevanjem obračuna Jamstvenega oddelka Evropskega kmetijskega usmerjevalnega in jamstvenega sklada (EKUJS)

(notificirano pod dokumentarno številko K(2000)2988)

(2000/649/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 1258/1999 z dne 17. maja 1999 o financiranju skupne kmetijske politike [1] in zlasti člena 7(5) Uredbe,

ob upoštevanju naslednjega:

(1) Ker postajajo sodobne metode finančnega revidiranja vse pomembnejše v postopku za potrjevanje obračunov Jamstvenega oddelka EKUJS, bi morali spravni organ poleg članov, ki so visoko strokovno usposobljeni glede zadev Jamstvenega oddelka EKUJS, sestavljati tudi člani z veliko praktičnimi izkušnjami iz finančne revizije. Odločbo Komisije 94/442/ES o določitvi spravnega postopka v zvezi s potrjevanjem obračunov Jamstvenega oddelka Evropskega kmetijskega usmerjevalnega in jamstvenega sklada (EKUJS) [2] je treba ustrezno spremeniti.

(2) Ukrepi iz te odločbe so v skladu z mnenjem Odbora za kmetijski usmerjevalni in jamstveni sklad –

SPREJELA NASLEDNJO ODLOČBO:

Člen 1

Odločba št. 94/442/ES se spremeni:

Prvi pododstavek člena 3(1) se nadomesti:

"Odbor sestavlja pet članov, izbranih izmed uglednih oseb, ki jamčijo popolno neodvisnost in so visoko strokovno usposobljeni v zadevah Jamstvenega oddelka EKUJS ali praksi finančne revizije. Biti morajo državljani različnih držav članic."

Člen 2

Ta odločba je naslovljena na države članice.

V Bruslju, 12. oktobra 2000

Za Komisijo

Franz Fischler

Član Komisije

[1] UL L 160, 26. 6.1999, str. 103.

[2] UL L 182, 16.7.1994, str. 45.

--------------------------------------------------
Sklep Sveta

z dne 28. septembra 2000

o sklenitvi Sporazuma med Evropsko skupnostjo in Kraljevino Norveško o udeležbi Norveške pri delu Evropskega centra za spremljanje drog in odvisnosti od drog

(2000/602/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 30 v zvezi z drugim stavkom prvega pododstavka člena 300(2) te pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Uredba Sveta (EGS) št. 302/93 z dne 8. februarja 1993 o ustanovitvi Evropskega centra za spremljanje drog in odvisnosti od drog [3] predvideva v členu 13, da je Center odprt za sodelovanje držav nečlanic Skupnosti, ki delijo interese Skupnosti in njenih držav članic glede ciljev in dela Centra.

(2) Sporazum med Skupnostjo in Norveško o sodelovanju slednje v Evropskem centru za spremljanje drog in odvisnosti od drog, ki ga je Komisija s pogajanji uskladila v imenu Evropske skupnosti naj bo odobren –

SKLENIL:

Člen 1

Sporazum med Evropsko skupnostjo in Kraljevino Norveško o udeležbi Norveške pri delu Evropskega centra za spremljanje drog in odvisnosti od drog se odobri v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta imenuje osebo, pooblaščeno za podpis Sporazuma, ki zavezuje Skupnost in uradno obvesti z diplomatsko noto, kot je predvideno v členu 12 Sporazuma [4].

V Bruslju, 28. septembra 2000

Za Svet

Predsednik

D. Vaillant

[1] UL C 376 E, 28.12.1999, str. 58.

[2] Mnenje z 16. junija 2000 (še neobjavljeno v Uradnem listu).

[3] UL L 36, 12.2.1993, str. 1. Uredba nazadnje spremenjena z Uredbo (ES) št. 3294/94 (UL L 341, 30.12.2002, str. 7).

[4] Datum začetka veljavnosti Sporazuma bo v Uradnem listu Evropskih skupnosti objavil generalni sekretariat Sveta.

--------------------------------------------------
Sklep Sveta

z dne 29. junija 2000

o podpisu, v imenu Evropske skupnosti, Sporazuma v obliki izmenjave pisem o spremembi Sporazuma med Evropsko skupnostjo in Socialistično republiko Vietnam o trgovini s tekstilnimi izdelki in oblačili ter njegovi začasni uporabi

(2000/464/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Evropske skupnosti s Socialistično republiko Vietnam s pogajanji uskladila Sporazum v obliki izmenjave pisem o spremembi Sporazuma med Evropsko skupnostjo in Socialistično republiko Vietnam o trgovini s tekstilnimi izdelki in oblačili, v nadaljevanju Sporazum v obliki izmenjave pisem.

(2) Sporazum v obliki izmenjave pisem, ki je bil parafiran 31. marca 2000, bi moral biti podpisan v imenu Skupnosti.

(3) Primerno je, da se Sporazum v obliki izmenjave pisem začasno uporablja od 1. julija 2000 do dokončanja postopkov, potrebnih za njegovo uradno sklenitev, pod pogojem vzajemnosti –

SKLENIL:

Člen 1

Podpis Sporazuma v obliki izmenjave pisem je s tem odobren v imenu Skupnosti ob upoštevanju Sklepa Sveta o sklenitvi navedenega sporazuma.

Besedilo navedenega sporazuma je priloženo k temu sklepu.

Člen 2

Predsednik Sveta je s tem pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem v imenu Skupnosti, pod pogojem njegove sklenitve.

Člen 3

Sporazum v obliki izmenjave pisem se začasno uporablja od 1. julija 2000 do dokončanja postopkov, potrebnih za njegovo sklenitev, ob upoštevanju vzajemnosti.

Člen 4

Ta sklep se objavi v Uradnem listu Evropskih skupnosti.

Veljati začne z dnem objave.

V Luxembourgu, 29. junija 2000

Za Svet

Predsednik

M. Arcanjo

--------------------------------------------------
Sklep Sveta in Komisije

z dne 19. aprila 2000

o sklenitvi Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in državo Izrael na drugi strani

(2000/384/ES, ESPJ)

SVET EVROPSKE UNIJE IN

KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti za premog in jeklo in zlasti člena 95 Pogodbe,

ob upoštevanju Pogodbe o ustanovitvi Evropske skupnosti in zlasti člena 310 skupaj z drugim stavkom prvega pododstavka člena 300(2) ter drugega pododstavka člena 310(3) Pogodbe,

ob upoštevanju predloga Komisije,

po posvetovanju s Posvetovalnim odborom in s soglasjem Sveta,

ob upoštevanju privolitve Evropskega parlamenta [1],

ob upoštevanju naslednjega:

Potrebno je odobriti Evro-mediteranski Sporazum o pridružitvi med Evropskimi skupnostmi in njihovimi državami članicami na eni strani in državo Izrael na drugi strani, podpisan v Bruslju, dne 20. novembra 1995 –

SPREJELA NASLEDNJI SKLEP:

Člen 1

Evropska skupnost in Evropska skupnost za premog in jeklo s tem odobrita Evro-mediteranski Sporazum o pridružitvi med Evropskimi skupnostmi in njihovimi državami članicami na eni strani in državo Izrael na drugi strani, temu sporazumu priložene protokole ter deklaracije, ki so priloga Sklepni listini.

Besedila iz prvega odstavka tega člena so priložena temu sklepu.

Člen 2

1. Stališče Skupnosti znotraj Pridružitvenega sveta in Pridružitvenega odbora določi Svet na podlagi predloga Komisije ali, kjer je to primerno, Komisija, oba v skladu z ustreznimi določbami Pogodb o ustanovitvi Evropske skupnosti ter Evropske skupnosti za premog in jeklo.

2. Predsednik Sveta, v skladu s členom 68 Sporazuma predseduje Pridružitvenemu svetu in zastopa stališče Skupnosti. Predstavnik Predsedstva Sveta, v skladu s členom 71 Sporazuma, predseduje Pridružitvenemu odboru in zastopa stališče Skupnosti.

Člen 3

Predsednik Sveta da v imenu Evropske skupnosti uradno obvestilo, predvideno v členu 85 Sporazuma. Predsednik Komisije da zgoraj omenjeno uradno obvestilo v imenu Evropske skupnosti za premog in jeklo.

V Bruslju, 19. aprila 2000

Za Svet

Predsednik

L. Capoulas Santos

Za Komisijo

R. Prodi

Predsednik

[1] UL C 78, 18.3.1996, str. 12.

--------------------------------------------------
Odločba Komisije

z dne 14. julija 1999

o spremembi Odločbe 97/427/ES o posebnih pogojih za uvoz živih školjk, iglokožcev, plaščarjev in morskih polžev s poreklom iz Avstralije

(notificirano pod dokumentarno številko K(1999) 2064)

(Besedilo velja za EGP)

(1999/531/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/492/EGS [1] z dne 15. julija 1991 o zdravstvenih pogojih za proizvodnjo in dajanje na trg živih školjk, kakor je bila nazadnje spremenjena z Direktivo 97/79/ES [2], in zlasti člena 9 Direktive,

(1) ker člen 1 Odločbe Komisije 97/427/ES z dne 25. junija 1997 o posebnih pogojih za uvoz živih školjk, iglokožcev, plaščarjev in morskih polžev s poreklom iz Avstralije [3], določa, da je "Department of Primary Industries and Energy – Australian Quarantine and Inspection Service (AQIS)" (Ministrstvo za primarne dejavnosti in energijo – Avstralska služba za karanteno in inšpekcijo) pristojni organ v Avstraliji za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/492/EGS;

(2) ker je po preoblikovanju avstralske uprave pristojen organ za zdravstvena spričevala za ribiške proizvode (AQIS) Ministrstvo za kmetijstvo, ribištvo in gozdarstvo namesto Ministrstva za primarne dejavnosti in energijo in je navedeni novi organ sposoben učinkovito preverjati uporabo veljavnih zakonov; ker je treba zato spremeniti imenovanje pristojnega organa, navedenega v Odločbi 97/427/ES;

(3) ker je primerno, da se uskladi besedilo v naslovu Odločbe 97/427/EC z besedilom členov v tej odločbi, in zlasti, da se jasno opredeli, da ta odločba določa pogoje za uvoz zamrznjenih ali predelanih školjk, iglokožcev, plaščarjev in morskih polžev s poreklom iz Avstralije;

(4) ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 97/427/ES se spremeni:

1. naslov se nadomesti z naslednjim:

"Odločba Komisije z dne 25. junija 1997 o posebnih pogojih za uvoz školjk, iglokožcev, plaščarjev in morskih polžev s poreklom iz Avstralije;"

;

2. člen 1 se nadomesti z naslednjim:

"Člen 1

"Australian Quarantine and Inspection Service (AQIS)"; (Avstralska služba za karanteno in inšpekcijo) na Ministrstvu za kmetijstvo, ribištvo in gozdarstvo je pristojni organ v Avstraliji za preverjanje in potrjevanje skladnosti živih školjk, iglokožcev, plaščarjev in morskih polžev z zahtevami Direktive 91/492/EGS;";

3. člen 2 se nadomesti z naslednjim:

"Člen 2

Školjke, iglokožci, plaščarji in morski polži s poreklom iz Avstralije, ki so namenjeni prehrani ljudi, morajo izvirati iz odobrenih proizvodnih območij, navedenih v seznamu v Prilogi k tej odločbi."

Člen 2

Ta odločba je naslovljena na države članice.

V Bruslju, 14. julija 1999

Za Komisijo

Franz Fischler

Član Komisije

[1] UL L 268, 24.9.1991, str. 1.

[2] UL L 24, 30.1.1998, str. 31.

[3] UL L 183, 11.7.1997, str. 38.

--------------------------------------------------